Úradný vestník L 167 , 24/06/1981 S. 0031 - 0038

Fínske špeciálne vydanie: Kapitola 15 Zväzok 3 S. 0119

Španielske špeciálne vydanie: Kapitola 15 Zväzok 3 S. 0031

Švédske špeciálne vydanie: Kapitola 15 Zväzok 3 S. 0119

Portugalské špeciálne vydanie Kapitola 15 Zväzok 3 S. 0031



Rozhodnutie Komisie z 11. mája 1981, ktorým sa ustanovujú kritéria, podľa ktorých členské štáty predkladajú Komisii informácie týkajúce sa zoznamu chemických látok (81/437/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 67/548/EHS z 27. júna 1967 o aproximácii zákonov, iných právnych predpisov a správnych opatrení týkajúcich sa klasifikácie, balenia a označovania nebezpečných látok [1], naposledy zmenenú a doplnenú smernicou 79/831/EHS [2], najmä na jej článok 13 ods. 3, keďže článok 13 ods. 1 smernice 64/548/EHS ustanovuje zostavenie zoznamu látok dostupných na trhu spoločenstva k 18. septembru 1981; keďže Komisia musí pri zostavovaní tohto zoznamu prihliadnuť na články 1 ods. 4 a 8 uvedenej smernice; keďže z časových a finančných dôvodov je potrebné, vzhľadom na zostavenie zoznamu, použiť kombinovaný postup založený na základnom zozname doplňovanom spismi od výrobcov alebo dovozcov, preukazujúcimi dostupnosť látok nezahrnutých v základnom zozname na trhu spoločenstva; keďže základný zoznam zostavený Komisiou s prihliadnutím na stanovisko Výboru pre prispôsobenie technickému pokroku musí byť zostavovaný v súlade s údajmi, podľa ktorých sa dá odôvodnene a objektívne predpokladať, že látky tu uvedené sú dostupné na trhu spoločenstva; keďže je potrebné uskutočniť opatrenia umožňujúce započatie postupu zahrnutia oznamovaných látok do zoznamu príslušnými úradmi členských štátov, takéto oznámenie je platné pre trh spoločenstva; keďže je tiež účelné ustanoviť, že na úrovni spoločenstva majú byť prijaté opatrenia týkajúce sa postupu oznámenia a časového harmonogramu; keďže opatrenia ustanovené týmto rozhodnutím sú v súlade so stanoviskom Výboru na prispôsobovanie sa smerníc technickému pokroku pri odstraňovaní technických prekážok obchodu s nebezpečnými látkami a prípravkami, PRIJALA TOTO ROZHODNUTIE: Článok 1 Aby Komisia mohla zostaviť zoznam stanovený článkom 13 smernice 67/548/EHS, členské štáty prijímajú všetky opatrenia potrebné na zabezpečenie toho, že sa správne dodržiavajú všetky etapy a postupy ustanovené v článkoch 2 a 3 a v prílohe. Článok 2 1. Zoznam chemických látok dostupných na trhu spoločenstva k 18. septembru 1981, ďalej len "Einecs" (Európsky zoznam existujúcich komerčných chemických látok), má byť zostavený v súlade s opatreniami ustanovenými v oddiele I prílohy. 2. Zoznam Einecs sa skladá zo základného zoznamu, ďalej uvedeného ako "Ecoin" (Európsky základný zoznam), zostaveného Komisiou z dostupných údajov a zo zoznamu látok, ktoré sú predmetom následných oznámení predložených Komisii členskými štátmi v súlade s opatreniami ustanovenými v oddiele II prílohy. Článok 3 Členské štáty prijímajú všetky potrebné opatrenia na započatie a koordináciu prác spojených so zostavením zoznamu Einecs. Na tento účel Komisia ustanovuje kontaktné miesto. Na ten istý účel členské štáty môžu uviesť národné kontaktné miesta. Do 30. júna 1981 členské štáty zasielajú Komisii adresy, na ktoré musia byť zasielané oznamovacie formuláre. Komisia uverejňuje adresy v Úradnom vestníku Európskych spoločenstiev. Článok 4 Na účely tohto rozhodnutia sa výrazy "látky", "prípravok", "uvádzanie na trh" definujú ako bolo ustanovené v článku 2 smernice 67/548/EHS. Článok 5 Toto rozhodnutie je adresované členským štátom. V Bruseli 11. mája 1981 Za Komisiu Karl-Heinz narjes člen Komisie [1] Ú. v. ES L 196, 16.8.1967, s. 1. [2] Ú. v. ES L 259, 15.9.1979, s. 10. -------------------------------------------------- PRÍLOHA I. POSTUP PRE PRÍPRAVU ZOZNAMU EINECS Postup zahŕňa tieto etapy: Prvá etapa - Základný zoznam Ecoin pripravuje Komisia na základe dostupných zoznamov chemických látok. - Aby sa napomohlo prehľadnosti základného zoznamu Ecoin, Komisia pripravuje vysvetľujúci dokument, ktorý zahŕňa: - register obsahujúci názvy látok identifikovaných registračnými číslami CAS, - register abecedných názvov látok identifikovaných registračnými číslami CAS, - register molekulových vzorcov látok obsiahnutých v základnom zozname Ecoin. - Na pomoc osobám vyhotovujúcim oznámenia v druhej etape, Komisia pripravuje pracovný dokument s názvom "Príručka známych látok". Na uľahčenie jeho použitia obsahuje tri registre: - register obsahujúci názvy látok identifikovaných registračnými číslami CAS – čísel v zozname Einecs, - register abecedných názvov látok identifikovaných registračnými číslami CAS – čísel v zozname Einecs, - register molekulových vzorcov látok uvedených v pracovnom dokumente. Látky spomenuté v pracovnom dokumente, ale neuvedené v základnom zozname Ecoin, sa nezahŕňajú do zoznamu Einecs, kým nie sú oznámené. - Komisia v spolupráci so všetkými členskými štátmi tiež pripravuje vo všetkých úradných jazykoch spoločenstva vysvetľujúci dokument s názvom "Oznámenie do zoznamu Einecs". - Po postúpení všetkých vyššie uvedených dokumentov členským štátom, Komisia uverejňuje Ecoin v Úradnom vestníku Európskych vo forme zoznamu čísel v zozname Ecoin/registračných čísel CAS. Druhá etapa - Oznámenia o látkach dostupných ako také alebo ako prísady v prípravkoch na trhu spoločenstva k 18. septembru 1981, ale ktoré nie sú uvedené v základnom zozname Ecoin, môžu byť uskutočnené výrobcom alebo akoukoľvek inou osobou so sídlom v spoločenstve, ktorá uvádza túto látku/tieto látky na trh a ktorá je ďalej uvádzaná ako "osoba realizujúca oznámenie". - Tieto oznámenia musia byť zaslané na príslušnú (-é) vnútroštátnu (-e) adresu (-y) uvedenú (-é) v článku 3. - Oznámenia o látkach môžu byť realizované výhradne prostredníctvom zodpovedajúcich formulárov, ktoré sú k dispozícii na tej (tých) istej (-ých) adrese (-ách). Tieto oznámenia musia byť zaslané osobami, ktoré ich realizujú, na tie isté adresy najneskôr do deviatich mesiacov od uverejnenia základného zoznamu Ecoin v Úradnom vestníku Európskych spoločenstiev. - Pravidlá, podľa ktorých sa má postupovať pri príprave oznámení a obrazové kópie formulárov, sú uvedené v oddiele II tejto prílohy. - Členské štáty čo najskôr zasielajú na kontaktné miesto Komisie zodpovedajúcu časť oznamovacích formulárov vyplnených osobou realizujúcou oznámenie, najneskôr do 30 dní od ich získania. - Kontaktné miesto Komisie nemôže prijať žiadny oznamovací formulár po uplynutí 12 mesiacov odo dňa uverejnenia základného zoznamu Ecoin v Úradnom vestníku Európskych spoločenstiev. Tretia etapa - Komisia zostavuje zoznam Einecs zo základného zoznamu Ecoin, pridajúc do neho látky oznámené členským štátom, ktoré musia zabezpečiť postúpenie zodpovedajúcej časti príslušných oznámení. - Počas preskúmania a spracovania oznamovacích formulárov rôznych látok Komisiou, môže sa ukázať potrebné vyjasniť niektoré otázky (napr. chyba v čísle CAS, chyba v názve a pod.). V takom prípade Komisia predkladá písomnú požiadavku členskému štátu, ktorý ju postupuje osobe realizujúcej oznámenie v lehote do 15 dní. - Osoba realizujúca oznámenie musí na požiadavku zaslanú členskému štátu odpovedať písomne v lehote do 45 dní. Táto odpoveď sa postupuje na kontaktné miesto Komisie do 15 dní. - Ak odpoveď nebude doručená v lehote do 90 dní odo dňa podania žiadosti o informáciu, Komisia je oprávnená prijať rozhodnutie na základe informácií, ktoré má k dispozícii po porade s členským štátom. Ak bolo určené jedno alebo viac kontaktných miest, toto/tieto zastupujú členský štát vo vyššie uvedených úkonoch. Štvrtá etapa Zoznam Einecs sa uverejňuje v Úradnom vestníku Európskych spoločenstiev. II. PRAVIDLÁ PRE PRÍPRAVU OZNÁMENÍ 1. Môže byť oznámená akákoľvek látka definovaná v článku 4 tohto rozhodnutia, ktorá spĺňa jedno z nižšie uvedených kritérií: a) látka musí byť uvedená na trh na skutočne obchodné účely medzi 1. januárom 1971 a 18. septembrom 1981, vrátane; b) látka je monomérom, z ktorého sa vyrába produkt polymerizácie, polykondenzácie alebo polyadície, dostupný na trhu medzi 1. januárom 1971 a 18. septembrom 1981, vrátane. 2. Nemusí byť oznámená akákoľvek látka, ktorá spĺňa jedno z nižšie uvedených kritérií: a) akákoľvek látka uvedená na trh medzi 1. januárom 1971 a 18. septembrom 1981, vrátane, výhradne na vedecké, vývojové a/alebo analytické účely; b) akákoľvek účelová zmes; c) akákoľvek nečistota bez priamej komerčnej hodnoty; d) akýkoľvek produkt polymerizácie, polykondenzácie alebo polyadície. 3. Ako uskutočniť oznámenie: a) Na oznámenie látky, ktorá nie je zahrnutá v základnom zozname Ecoin, ale je uvedená v pracovnom dokumente "Príručka známych látok", osoba realizujúca oznámenie musí použiť formulár A (kópia ktorého je nižšie zobrazená) a postúpiť ho na vnútroštátnu (-e) adresu (-y) náležite vyplnený a podpísaný. b) Na oznámenie látky, ktorá nie je zahrnutá ani v základnom zozname Ecoin, ani v pracovnom dokumente "Príručka známych látok", ale pre ktorú je známe registračné číslo (CAS), osoba realizujúca oznámenie musí použiť formulár B (kópia ktorého je nižšie zobrazená) a postúpiť ho na vnútroštátnu (-e) adresu (-y) náležite vyplnený a podpísaný. c) Na oznámenie látky, ktorá nie je zahrnutá ani v základnom zozname Ecoin, ani v pracovnom dokumente "Príručka známych látok" a pre ktorú nie je známe registračné číslo (CAS), osoba realizujúca oznámenie musí použiť formulár C (kópia ktorého je nižšie zobrazená) a postúpiť ho na vnútroštátnu (-e) adresu (-y) náležite vyplnený a podpísaný. Pri vyplňovaní formulára C musí osoba realizujúca oznámenie čo najpodrobnejšie opísať túto chemickú látku, v súlade s návodom obsiahnutým v dokumente "Oznámenie do zoznamu Einecs". Ďalšie usmernenie pre realizáciu oznámení je uvedené v dokumente "Oznámenie do zoznamu Einecs". +++++ TIFF +++++ +++++ TIFF +++++ +++++ TIFF +++++ --------------------------------------------------